AlexejDobrolubov/national_council_slovak_2010 huggingface dataset:
35. schôdza NR SR - 13.deň - B. popoludní
Dátum: 2025-06-16
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

135. Ďakujem pekne. Tibor, jasné, že sa boja debatovať, lebo vedia, že na Slovensku 75 % ľudí má zdravý rozum. Oni vedia, že tu nemajú argumenty, oni aj možno tušia, že sú len dve pohlavia. Aj keď v debate sme počuli, že v zásade dve pohlavia idú proti biológii a proti prírode, tomu sa ešte budem asi musieť povenovať v rozprave, lebo nie celkom som pochopil. Jasné, že sú poštípaní, Tibor, keď sa ich niekto dotkne, tak sa idú zblázniť, ale to, že oni od rána do večera urážajú nielen nás, urážajú aj KDH len kvôli tomu, že majú iný názor na jednu tému. A v zásade my sme si asi aj na to zvykli, že o nás klamú, že nás urážajú, že nám nadávajú. Ale to, čo my nikdy nerobíme na rozdiel od nich, lebo aj my im sem-tam niečo povieme, ale nikdy neútočíme na ich voličov, tak ako útočili oni na tých našich, že sú to pomätení ľudia, zmätení ľudia a že ich tu využívame. Takže mne osobne najviac z toho celého vadí to, že urážate tu bežných ľudí, zhruba 75 % ľudí na Slovensku, ktorí majú iný názor ako vy, protislovenská strana, ktorá chce tejto krajine škodiť, škodiť a škodiť. Tak to zadefinoval váš predseda, to je vaša agenda do konca tohto volebného obdobia. Môžte sa hanbiť. (Potlesk.)
35. schôdza NR SR - 1.deň - B. popoludní
Dátum: 2025-05-27
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

103. Ďakujem za slovo. Ja nadviažem na pána poslanca Saloňa. Nie je možné vykradnúť týmto zákonom Policajný zbor. Rovnako tak nie je možné aplikovať ani tú vašu, nazvali ste to, že hyperbolu, že policajti, že sa im viacej oplatí ísť do civilu a robiť žandára, to nie je možné, pretože to nie je pre civilov, je to len pre príslušníkov ozbrojených síl alebo, alebo policajtov. Takže to vôbec nesedí a nerozumiem ani Odborovým zväzom Policajného zboru, že nepodporia v situácii, kedy je fakt problém nedostatku zdrojov v Policajnom zbore. Nie je možné ich presunúť, pretože 2 % HDP, ktoré má armáda k dispozícii alebo ministerstvo obrany, práve týmto spôsobom môžu sanovať isté nedostatky v rezorte ministerstva vnútra a v Policajnom zbore, takže je to možnosť, využiť ju môže každý jeden príslušník Policajného zboru, ale nemusí. Keď sa mu do toho ísť nechce, tak do toho nepôjde, a ak uzná za vhodné, že vo svojom voľnom čase si vie prirobiť 150 eur za, za vykonane dvanásťhodinovej smeny, ja si myslím, že to je, je to fajn. Ja držím palce tomuto projektu a pevne verím, že, že to bude dobrý projekt a že to pomôže stabilizovať situáciu v bezpečnostnom prostredí na Slovensku. Ďakujem.
35. schôdza NR SR - 1.deň - B. popoludní
Dátum: 2025-05-27
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

81. Ďakujem pekne. Ospravedlňujem sa za krátke meškanie. Čo sa týka žandárov, pán predseda výboru, to bolo už povedané veľakrát. Hlavným zámerom je posilniť možnosť poriadkovým policajtom mať podporu či už zo strany príslušníkov Policajného zboru, alebo zo strany príslušníkov ozbrojených síl vo svojom voľne. Čo sa týka kompetenčného sporu, ktorý ste spomínali v pozmeňujúcom návrhu, ktorý bol podaný včera, tak ten sa, pán predseda, týka iba sporov kompetenčných vo vzťahu k používaniu bezpilotných lietadiel. Ten nemá nič spoločné so žandármi. A čo sa týka extrémizmu, vo vzťahu k žandárom je to jasné, príslušníci Policajného zboru aj vojakov, aj teda ozbrojených síl majú previerky, sú preverovaní, takže tam extrémizmus nehrozí. Hrozí len v takom rozsahu, v akom by hrozil, keď sú zaradení vo svojich služobných pomeroch. Čo sa týka dotácií, ja si neodpustím takú možno poznámočku, že je to veľmi úsmevné, keď Progresívne Slovensko hovorí o dotáciách. Ja vás ubezpečujem, že nedostane dotácie ani matka ministra, ani sestra, ani pani manželka ministra, a dotácie budú použité transparentne, budú verejné v Centrálnom registri zmlúv, všetko bude absolútne transparentné, je vymedzený, vymedzený dôvod, kedy môže obec dostať takúto dotáciu, ak bude zasiahnutia, zasiahnutá nejakým spôsobom ozbrojenými silami alebo, alebo inak a tým by som asi aj skončil. Ďakujem.
35. schôdza NR SR - 1.deň - B. popoludní
Dátum: 2025-05-27
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

67. Ďakujem pekne za slovo. Pán minister, zobral si mi v zásade všetko, čo som chcel povedať v ústnej rozprave. Tak by som ťa len ešte možno doplnil o to, že v zásade pani poslankyňa spochybňovala pripravenosť príslušníkov ozbrojených síl zasiahnuť v kompetenciách poriadkovej polície. Ja by som len chcel pripomenúť pani poslankyni, že vojaci sa vždy veľmi dobre osvedčili pri každej jednej kríze, či už to bola utečenecká kríza, alebo to bol aj covid, kedy boli zmiešané hliadky a vojaci sa ukázali ako veľmi dobre pripravení, tak isto aj teraz počas krívačky. Čiže ja osobne si nemyslím, že môže byť v tomto problém. Naopak si myslím, že o problémoch, ktoré sú dnes v Policajnom zbore, ktoré veľmi často kritizuje aj práve pani poslankyňa, môže zásadným spôsobom tento zákon pomôcť. Ja osobne si myslím, a teraz aby ma nepochopili zle poslankyne predovšetkým z Progresívneho Slovenska, že nie je nič zlé na tom, keď bežne v okrese Rožňava hliadkujú dve mladé policajtky a majú veľký problém si poradiť a častokrát sú ohrozené aj na zdraví a živote. Naopak si myslím, že je veľmi dobré, ak v tej hliadke bude jeden profesionálny vojak z, povedzme z delostreleckého oddielu v Rožňave a bude tam, bude s mladou policajtkou. Si myslím, že je to oveľa lepšie aj pre tú policajtku. Kompetencie sú jasne, taxatívne vymedzené zákonom a myslím si, že tento zákon naopak pomôže zvýšiť problémy, kto... zvýšiť bezpečnosť na Slovensku. Čo sa týka tých uniforiem, tak, pani poslankyňa, v zmysle pozmeňujúceho návrhu je možnosť mať poľnú uniformu s nápisom na rukáve žandári, tak ako práve navrhujete. Čiže tam tá kritika skutočne nie je na mieste. Ďakujem.
33. schôdza NR SR - 15.deň - A. dopoludnia
Dátum: 2025-04-16
Poslanec: Glück, Richard (SMER - SD)
Druh vystúpenia: Vystúpenie v rozprave

83. Ďakujem. Návrh poslanca Národnej rady Slovenskej republiky Richarda Glücka na legislatívno-technickú opravu v treťom čítaní k návrhu poslancov Národnej rady Slovenskej republiky Dagmar Kramplovej, Milana Garaja, Adama Lučanského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa menia a dopĺňajú niektoré zákony, uvedené pod tlačou 245. Podľa § 85 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhujem opravu legislatívno-technickej chyby v návrhu poslancov Národnej rady uvedenej pod tlačou 245. 1. V čl. III bode 6 sa v § 35a ods. 2 písm. a) slová "nezisková organizácia" nahrádzajú slovom "nadácia". 2. V čl. III bode 4 sa v § 25a ods. 2 písm. a) slová "nezisková organizácia" nahrádzajú slovom "fond". (Prerušenie vystúpenia predsedajúcim.) Raši, Richard, predseda NR SR Pán poslanec, poprosím vás, kvôli technike, aby to bolo zaznamenané ešte raz od začiatku celý pozmeňovák. Ešte raz vás poprosím. Glück, Richard, poslanec NR SR Stačí, keď začnem čítať body? Raši, Richard, predseda NR SR Pozmeňujúci návrh netreba odôvodniť, len pozmeňujúci návrh od začiatku, ako ho máte celý napísaný od začiatku, hej? Glück, Richard, poslanec NR SR Návrh poslanca Národnej rady Richarda Glücka na legislatívno-technickú opravu v treťom čítaní. Podľa § 85 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhujem opravu legislatívno-technickej chyby v návrhu poslancov Národnej rady Slovenskej republiky Dagmar Kramplovej, Milana Garaja a Adama Lučanského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa menia a dopĺňajú niektoré zákony, takto: 1. V čl. II bode 6 sa v § 35a ods. 2 písm. a) slová "nezisková organizácia" nahrádzajú slovom "nadácia". 2. V čl. III bode 4 sa v § 25a ods. 2 písm. a) slová "nezisková organizácia" nahrádzajú slovom "fond". 3. V čl. IV bode 1 sa v § 17b ods. 3 písm. a) slová "nezisková organizácia" nahrádzajú slovom "združenie". 4. V čl. V bode 1 sa v § 6b ods. 3 písm. a) slová "nezisková organizácia" nahrádzajú slovami "organizácia s medzinárodným prvkom". Ďakujem veľmi pekne. Skončil som.
33. schôdza NR SR - 15.deň - A. dopoludnia
Dátum: 2025-04-16
Poslanec: Glück, Richard (SMER - SD)
Druh vystúpenia: Vystúpenie v rozprave

81. Ďakujem veľmi pekne za slovo. Vážený pán predseda, vážené kolegyne, vážení kolegovia. Predkladám legislatívno-technickú úpravu pozmeňujúcim návrhom v treťom čítaní, ktorá zodpovedá označeniu subjektu v príslušnom článku. Neviem, že či v treťom čítaní je potrebné zastavovať čas, pán predseda.
33. schôdza NR SR - 14.deň - B. popoludní
Dátum: 2025-04-15
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

275. Ďakujem kolegom za faktické poznámky. Pán poslanec Dostál, nezhodneme sa na tom, nejde o konšpiračnú teóriu, pretože všetko, čo je proti Sorosovi, je konšpiračná teória. On to normálne povedal, dokonca cynicky to ukončil tým spôsobom, že aj tak by to niekto iný urobil, že to je v podstate jedno a sa tam pousmial. Čiže to asi nemôže byť vytrhnuté z kontextu. A je pravda, že fabriky po celej Európe krachujú, pretože takí ľudia, akí sedia na tejto pravej strane tejto siene, tejto snemovne, si myslia, že je fajn prestať používať jadrové palivo, ktoré je lacné, ktoré je bezpečné, ktoré je stabilné, ale je podľa nich ekologickejšie uhlie a plyn napríklad aj z Ruska, ktorý kupujú cez Turecko, a potom sa tvária, že ruský plyn je zlý a Slovensku ho jednoducho nechcú dopriať cez rúru tak, aby sme ho mali, a s tým asi aj ukončím túto faktickú poznámku. Ďakujem pekne.
19. schôdza NR SR - 14.deň - B. popoludni
Dátum: 2024-10-03
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

59. Ďakujem, pán poslanec. To bol posledný písomne prihlásený do rozpravy. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú a prerušujem rokovanie o tomto bode programu. V rokovaní budeme pokračovať prvým čítaním o vládnom návrhu zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 410, návrh na jeho pridelenie na prerokovanie výborom je v rozhodnutí číslo 441. Prosím ministra práce, sociálnych vecí a rodiny Slovenskej republiky pána Erika Tomáša, aby vládny návrh zákona uviedol, odovzdávam mu slovo. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa menia a dopĺňajú niektoré zákony , tlač 410.)
20. schôdza NR SR - 1.deň - B. popoludní
Dátum: 2024-09-12
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

180. Pán poslanec Gröhling, dnes tuším Trend publikoval informáciu, že za 26 rokov je najnižšia nezamestnanosť na Slovensku. To je len taká jedna krátka poznámka k tomu, čo ste tu o slovenskej ekonomike a o stave spoločnosti hovoril. Dobre povedala Zuzka Matejičková. Veľa faktov, ktoré by som sa asi len opakoval. A to, čo ste tu povedal, to nebola obhajoba podpredsedu Národnej rady, to bol, tak ako povedal pán Farkašovský, pustý traktát na tému toho, ako vyzerá Slovensko. Zabudol ste akurát povedať to, čo vám povedali aj predrečníci, že kto je za to zodpovedný. Štátny dlh plus 24 miliárd. To tak ste to ochránili a takým spôsobom ste pracovali intenzívne na ministerstve hospodárstva a na ministerstve financií. A viete, čo je paradoxné? Že už tu dvaja vaši poslanci odídení povedali, že áno. Bol tu rozbitý právny štát, lebo sa obviňovali ľudia bez dôkazov. To povedal pán Sulík a pán Viskupič povedal, že nebolo šťastné čerpanie štátnych dotácií spoločností alebo teda občianskych združení a nadácií pána Šimečku alebo osôb blízkych pánovi Šimečkovi. To hovoria vaši ľudia. To nehovoria poslanci SMER-u dnes. Skutočne sa pozrite, tak ako povedala poslankyňa Matejičková, do zrkadla. Skúste si v zrkadle povedať, čo tri roky priniesli Slovákom. Keby ste to robili tak perfektne, tak predpokladám, že by ste dostali aj hlasy vo voľbách ´23, aby ste v tom dobrom hospodárení pokračovali. No Slováci si myslia ale niečo úplne iné, ale že úplne iné. Pretože to, čo ste vy urobili so Slovenskom to sa teda nepodarilo zatiaľ nikomu. V slávnej Hegero - Matovičovej vláde. Ďakujem.
15. schôdza NR SR - 11.deň - A. dopoludnia
Dátum: 2024-06-27
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

99. Ďakujem za slovo. Pani poslankyňa, vy ste poukázali na uplatnenie si zhromažďovacieho práva pri protestoch pred miestom bydliska verejne činných osôb, voči ktorým sa protestuje. Spomenuli ste, že ste si robili pomerne podrobný výskum, aký je stav v diskusii na ochranu zhromažďovacieho práva v tomto prípade. Spomenuli ste dokonca Spojené štáty americké ako vzor tej diskusie, tak ja len na doplnenie, keď chcete mať a počuť každý názor, tak si vypočujte pána poslanca Matoviča, keď bol ešte premiérom a zavrel celú ulicu, aby sa k jeho miestu bydliska nemohli dostať ľudia a prejavovať svoj názor. A od neho skúste zisťovať, prečo to tak urobil. Myslím, že vám to pomôže k tomu, aby ste pochopili aj naše legislatívne návrhy. Ďakujem.
15. schôdza NR SR - 11.deň - A. dopoludnia
Dátum: 2024-06-27
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

87. Pani poslankyňa Plaváková, ja skutočne oceňujem vždy každý jeden príspevok, ktorý je na tému ochrany ľudských práv, ochrany politických práv vrátane teda práva na zhromažďovanie a chápem, že zákon o zhromažďovacom práve sa dá vyšperkovať a dá sa s ním ďalej pracovať. Všetky tieto zmeny však, opakujem, sa mali a vedú k tomu, aby prípadné verejné zhromaždenia, ktoré sú v dnešnej atmosfére na Slovensku, prebiehali bez rizika podobnej mimoriadnej udalosti, aká sa stala 15. mája v Handlovej. Musím krátko zareagovať na tú, to zľahčovanie a použitie slova potentát. To je presne ten príklad toho, ako pristupujete k tak závažnej udalosti, aká sa tu stala 15. mája a v zásade sa na tom tak trochu zabávate. Na verejných zhromaždeniach sme, máme napĺňať ďalšie naše právo, a to je právo na náš názor a prejav. A na našom včerajšom tlačovom brífingu zaznel výrok, ktorý bol predmetom vyšetrovania v Česku, Českej republike, a to bol výrok o tom, že bolo, alebo toto prasa bolo treba zastreliť. Hovorím o výroku, ktorý vo večernom spravodajstve Slovenská televízia vypípala. My sme o ňom hovorili v kontexte kritiky, že česká strana to nepovažuje za výrok, ktorý by bolo treba stíhať, za schvaľovanie trestného činu. A ja sa pýtam, či neverejnoprávna televízia si môže dovoliť takýmto spôsobom zasahovať do nášho práva na náš názor a na náš prejav. Toto slovo bolo včera vypípané, lebo by naštartovalo pol Slovenska na to, aký má prístup česká polícia a politické špičky k atentátu na slovenského premiéra. Takže ak chceme hovoriť o tých všetkých právach, tak poďme komplexne a poďme detailne, a preto treba verejnoprávnu televíziu zmeniť, lebo je neverejnoprávna. Reguluje opäť komentár spôsobom... (Prerušenie vystúpenia časomerom.)
15. schôdza NR SR - 9.deň - B. popoludní
Dátum: 2024-06-25
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

116. Pán poslanec Hlina, ja v podstate registrujem, že máte taký svojský prejav pri vašich príspevkoch, niekedy snažíte sa o vyvolanie nejakého úsmevu a nejakej irónie, občas sa vám to aj podarí dokonca, musím povedať, ale toto (povedané so smiechom), čo ste predviedol, fakt nebolo šťastné. Ja som za moje pôsobenie v politike ani raz si nezobral do úst, že by som útočil na nejakého rodinného príslušníka niekoho a tá poznámka ozaj nebola šťastná. Vy dopredu totižto opäť vytvárate prezumpciu viny aj na politikov, ale my vieme aspoň takto reagovať aj niečo povedať, mimochodom, moja manželka je učiteľka na základnej škole, keby ste chcel vedieť. A čo ma ale, hovorím, prekvapuje, že pokračujete v tomto štýle napriek tomu, že už som vám minule v súvislosti s mojím synom aj niečo snažil sa vysvetliť, zas tu vytvárate nejaký oblak dymu, mraku a podobne. Ale fakt reagujem predovšetkým na tú formu, akou ste to celé predviedol, niektoré vyjadrenia aj smerom k pánovi poslancovi boli až nechutné, jednoducho mrzí ma, že to takto skĺzava, táto diskusia, ale musíme byť expresívni, to verím, len skúste sa fakt zamyslieť, vypočujte si svoj príspevok ešte raz. Ďakujem.
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

48. Ďakujem za slovo. Pán poslanec, súčasný stav v spoločnosti, ktorá je, tak ako hovoríme všetci, rozdelená, rozpoltená, neznášanlivosť a nenávisť sú pomaly na každodennom poriadku v prejave ľudí, je výsledkom, samozrejme, nejakého dlhoročného pôsobenia aj politiky a politikov, a to aj tých názorov, ktoré sa šírili na verejných zhromaždeniach. Vyvrcholením a prejavom navonok bol atentát 15. 5., ale tak dobre sa môže niekde tá sopka prejaviť aj inou mimoriadnou okolnosťou, ktorá sa môže stať hocktorému aj z nás verejných činiteľov alebo osôb činných vo verejnom živote, novinárovi, prípadne na bežnom verejnom zhromaždení. Dôvod všetkých tých zmien, ktoré prinášame aj v zákone o zhromažďovacom práve, je ochrániť tých, ktorí idú na verejné zhromaždenia, nie ich obmedzovať. Ak hovoríme o tom, že bude treba možno zvažovať miesto výkonu takého zhromaždenia, tiež to nehovoríme náhodne. Prenášame tým nenávisť na osobu, nie na to, ako koná. Vy ste s tým začal mimochodom práve pri predsedovi, bývalom predsedovi Národnej rady Pavlovi Paškovi, ale ja vám môžem dať aj ďalší príklad, kde tie dôvody, pre ktoré ste zvolával verejné zhromaždenia, sa nakoniec neukázali ako pravdivé. Boli hyperbolizované, boli vyvolané len preto, aby vyvolali nenávisť voči konkrétnej osobe. Teraz tam poslanec, ktorý sedí v rohu, spomenul môjho syna s nejakými pochybnosťami okolo miesta bydliska, kde niektoré denníky už prinášajú aj fotky miesta bydliska, a nevie o tom nič. A už vnáša do spoločnosti týmito verejnými vyjadreniami nenávisť k môjmu synovi. Tak toto je to, čo chceme riešiť a prečo to celé robíme, nie z roztopaše, že by sme chceli obmedzovať niekomu právo zhromažďovať sa niekde a prejavovať svoje názory.
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

22. Ďakujem za slovo, pán predsedajúci. Ja budem veľmi stručný. Ak sa neviete vysporiadať s formou a s obsahom prejavu človeka, domnievam sa, že najlepší spôsob je ho ale úplne ignorovať. Preto dávam odporúčanie všetkým koaličným poslancom, aby sme na príspevky poslanca Pročka nereagovali, lebo to je najlepšia cesta, ako mu dať najavo, že nie je počúvateľný. A jedna taká poznámka, odporúčam ti zo zdravotných dôvodov, pán poslanec, aby si spomalil reč. Ďakujem.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

114. Ďakujem za slovo. Pán poslanec Pročko, k dôvodnosti alebo nedôvodnosti skráteného legislatívneho konania nepovedal nič. Urobil niekoľko provokácií, ako to robí počas celého tohto volebného obdobia, aby vyvolal reakciu najmä poslancov z koalície, na čom sa potom, samozrejme, zabával. A ak tu niekto zadupal demokraciu, tak ste to boli vy a vaši kolegovia z vašej politickej strany v rokoch 2020 - ’23, keď ste zatvárali, ešte raz to opakujem, predsedu strany SMER na verejnom zhromaždení, keď ste zatvárali aj iných ľudí s iným názorom, keď ste zatvárali politickú opozíciu na vymyslených trestných konaniach. Treba otvoriť oči, pán Počko... Pročko, pozrieť sa trošku realite do očí a určite budeš vedieť zhodnotiť všetko, čo tu bolo objektívnejšie, najmä, ak sa chystáš na ďalšie vystúpenia. Ďakujem. (Potlesk.)
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

66. Ďakujem za slovo. Zareagujem na vecné veci, nie na to, čo tu povedal pred chvíľou pán Pročko, lebo k tomu sa vyjadrím neskôr. Čo sa týka toho práva na zhromažďovanie, lebo to ma zaujalo, pán poslanec Mikloško, viete, táto diskusia už naberá presne ten istý charakter, keď sme prijímali Trestný zákon, a vy ste vykresľovali všetci pre Slovákov hyperbolickým spôsobom, zveličovaním, čoho sa len dalo, že tu nastane Mexiko, každá druhá žena bude znásilnená, že v podstate dôjde k zásadnému narušeniu vnútornej bezpečnosti. Dneska začínate diskusiu spôsobom, že my ideme obmedzovať zhromažďovacie právo napriek tomu, že som vám povedal, že jediný, kto tu obmedzil zatiaľ od roku ’89 zhromažďovacie právo Robertovi Ficovi, tak to bola opozícia, a to tá skupina ľudí, čo tam sedí hore . My chceme zabezpečiť bezpečnosť, pokojný priebeh každého verejného zhromaždenia, a ak si myslíte, že úprava, ktorá je, by mala niečo riešiť také, že niekto zakáže na Hviezdoslavovom námestí, námestí pred, pred úradom vlády, pred ministerstvami , no tak rozhodne takto úprava na toto nemyslí. Úprava myslí na to, aby sa nedialo to, čo sa dialo pri komplexe v Bonaparte, kde, ja som bol v tom čase policajný prezident, a kde chodili občania sa sťažovať, ktorí tam bývali, že týždeň-dva, alebo koľko to trvalo, sa nevedia dostať domov, nevedia sa vyspať, lebo idú do práce . A máte tu aj iné ústavné práva, dokonca nadradené právu zhromažďovať sa, na ktoré treba tiež myslieť. A treba ich zabezpečiť. A presne to chcem zažiť, aby raz prišiel politický oponent a povedal, že moje deti odmietajú to, aby pod mojimi oknami bolo zhromaždenie, aby vykrikovali o mne ako o vašom rodičovi to, čo sa vykrikovalo. A odpočet tých nadávok, pán Vančo, ten si tu môžme robiť, ale asi to nie je zmyslom toho, kto tých nadávok a vulg... (Prerušenie vystúpenia časomerom.)
12. schôdza NR SR - 12. deň - A. dopoludnia
Dátum: 2024-05-07
Poslanec: Gašpar, Tibor (SMER - SD)
Druh vystúpenia: Vystúpenie s faktickou poznámkou

28. Ďakujem za slovo. Ja možno budem ešte kratší, aby sme sa neopakovali. Áno, pani poslankyňa presne toto chcela docieliť. S kamennou tvárou a bez hanby sa postaví a kritizuje to, čo zapríčinila ona, jej rovesníci od roku 2020. Pani poslankyňa, choďte k zrkadlu, pozrite sa doňho a tam nájdete odpoveď aj na vaše otázky k súčasnému stavu spoločnosti. Vy ste tu zanechali rozvrat verejných financií, rozvrátili ste právny štát, ohrozili ľudské práva a slobody, vy ste zmarili konkrétne životy, ohrozili ste slobodu slova a názoru a vy sama osobne, konkrétne ste ohrozili aj bezpečnosť vládnej siete. To všetko môžme zhrnúť pod jedno slovo, že ste ohrozili demokraciu. A ku všetkému by som vedel byť veľmi konkrétny. Ale tiež si dovolím zobrať pripomienku ku tomu, čo povedal môj predrečník, a to je pán Kičura. Skutočne sa choďte hanbiť s tým, čo ste spôsobili, a nielen jemu. Myslím si, že sa dozvieme s istým odstupom času nielen o tom, aká bola kauza Kičura, o čom bola kauza Kičura, kto si tu objednával trestné stíhania, kto sa s kým stretával. A to bude platiť aj o právoplatne odsúdenom pánovi Kováčikovi, pretože jeho odsudzovala taká sudkyňa ako je sudkyňa Záleská a potvrdzoval rozhodnutie „ strýko senát“, 5T senát Najvyššieho súdu. Ak sa raz dostane na spravodlivosť, tak možno sa budete musieť aj verejne ospravedlňovať.